ביוגרפיה
--------

נחום גדל בבת ים. הוא למד בחטיבת הביניים אורט רמת יוסף ובמגמת המוזיקה של בית הספר התיכון "רמות" בבת ים. בשנת 2008 התגייס לצה"ל ושירת כזמר בלהקת חיל החינוך והנוער וכשחקן בתיאטרון צה"ל. במקביל לשירותו הצבאי, עמל על הפקת אלבום בכורה עם שלישיית המפיקים "TripL".

### כשחקן

ההופעה הטלוויזיונית הראשונה של נחום הייתה בשנת 1996, כאשר הופיע בגיל 6 בתוכנית "העולם המופלא" בהנחיית ארז טל, וזכה במקום הראשון בתחרות ילדי הפלא.
בשנת 1997 שיחק בתפקיד ראשי בסרט "בן-גוריון" לצד קולנוענים ידועים כמו רונית אלקבץ, אסי דיין ומוחמד בכרי. באותה שנה פרץ לתודעה הציבורית כאשר החל להשתתף בסדרה המצליחה "שמש" בתפקיד הילד בר, תפקיד שנותר מזוהה עמו לאורך השנים. הוא הופיע בה לאורך כל שש עונות הסדרה ובשנת 1999 זכה בתואר "איש השנה"[דרושה הבהרה] בטלוויזיה על תפקידו בסדרה.

ב-1998 דיבב ב"פופאי ובנו". לאורך השנים השתתף נחום במערכונים, תוכניות אירוח, פרסומות ואף שימש כפרזנטור לחברות "FOX" ו"דיאדורה".

בשנת 2003 שיחק בתפקיד אורח בסדרה "הפיג'מות", בשנת 2009 דיבב את ג'אז ב"ג'וניור בקטנה".

בשנת 2011 השתתף בסדרה "אליפים".

השתתף בעונה השלישית של "נויורק" בתפקיד ליטל ויני.

### כמוזיקאי

אליעד נחום מתארח בהופעה של שלומי שבת, 2018
בשנת 2011 הוציא לאור (יחד עם להקת טריפל) את הסינגל הראשון שלו - "Moving", מתוך אלבום הבכורה "Ready, Set, Pop". הסינגל נכלל באוסף הבינלאומי "Boiling Music". יצאו לאור מתוך האלבום עוד ארבעה סינגלים - "Moving",‏ "Rhythm Takes Control",‏ "Bailando" ו-"Take U2 The Max" (יחד עם איזי). ב-2013 אליעד הוציא יחד עם ההרכב טריפל את האלבום "Ready, Set, Pop".

בנוסף, הקליט נחום גרסת כיסוי לשיר "Princess Of China" של ריהאנה וקולדפליי וכמו כן הוציא עם בת זוגו בתקופה זו, חגית יאסו (אותה הכיר בלהקה הצבאית), גרסת כיסוי לשיר "If I Ain't Got You" של אלישה קיז. בספטמבר 2014 הוציא עם הראפר איזי את הסינגל "אחרון הימים".

ב-2014 הוציא לאור כסינגלים את השירים "מקלט", "חופשי" ו"סימן", שנכללו באלבום סולו הבכורה שלו שנקרא "סימן" ויצא ב-30 בינואר 2015. שיר הנושא של האלבום "סימן" והסינגל "מקלט" זכו להשמעות רבות ב-MTV הישראלי והקליפים שלהם צברו למעלה משני מיליון צפיות ביוטיוב.

ב-2015 יצא מתוך "סימן" הסינגל "מתוק כשמרלי". הסינגל היה לאחד השירים הבולטים והמצליחים באותה שנה, וזכה להשמעות רבות ברדיו הישראלי. השיר הגיע למקום ראשון במצעד השבועי של "מדיה פורסט", ושהה חמישה שבועות רצופים במקום הראשון במצעד השבועי של גלגלצ.

באותה שנה הוא החליף את איזי, והצטרף ללהקת "סופרגרופ" לצד ענבל ביבי, האולטראס ונאור אורמיה. ביחד הם הוציאו גרסה מחודשת ללהיט "מתוק כשמרלי", והקליפ לגרסה המחודשת יצא ב-30 ביוני אותה שנה.

ב-13 באוגוסט פורסם ביוטיוב שיר מאלבומו החדש המלווה בקליפ הנקרא "אור", השיר זכה להצלחה רבה לאחר שנכנס לפלייליסט של גלגלצ, צבר למעלה מ-11 מיליון צפיות ביוטיוב והגיע למקום שני במצעד השבועי של מדיה פורסט.

ב-10 בספטמבר נבחר ל"פריצת השנה" וכ"שיר השנה" עם השיר "מתוק כשמרלי" במצעד השנתי של גלגלצ לשנת תשע"ה. באותו החודש גם זכה בתואר "תגלית השנה במוזיקה" של מדיה פורסט ברדיו הישראלי לשנת 2015. באוקטובר אותה השנה החל לבצע את שיר הסדרה "ג'ינג'י" אותו גם הלחין וכתב, ונבחר גם לייצג את מדינת ישראל ב טקס פרסי ה-MTV במילאנו, לאחר שזכה בקטגוריית האמן הישראלי המוביל של השנה.

בדצמבר 2015 הוציא אליעד את הסינגל השני מתוך האלבום השני שלו והוא "רוחות", שזכה להצלחה רבה.

בינואר 2016 הופיע אליעד כמופע חימום בהופעתו של שון פול בישראל, וכן חימם אליעד באוגוסט 2016 את הזמרת סיה אשר הופיעה בישראל. באותה שנה אף חימם את מייג'ור לייזר בהופעתם בישראל.

במרץ 2016 הוציא את אלבומו השני, "אור", שזיכה אותו באלבום פלטינה עם יותר מ-40,000 מכירות. בנוסף זכה בפרס מטעם חברת המדיה סינגולד על למעלה מחצי מיליון הורדות של שיריו לסלולר. אחד השירים מאלבומו אור, "מיאמי", הגיע לפסגת מצעד ההשמעות של מדיה פורסט ולמקום השני במצעד של רשת ג'. בין השירים באלבום ניתן למצוא את השיר "אם ניגע" אשר בוצע עם הזמרת הישראלית ריטה.

במאי - 2016 יצא סינגל בשם "רוץ קדימה ילד", כחלק מפרויקט אלבום הנצחה של רשת ג' "שיר וזיכרון". השיר נכתב על סרן שרון אלמקיאס שנפל ב-2005 בקרב מול כוחות חזבאללה בהר דב על ידי איתי חיים חברו שלמד איתו בפנימייה הצבאית לפיקוד בחיפה. לסיפורו של אלמקיאס התוודע הזמר הצעיר דרך הוריו, שלמעשה היו חברים של הורי הנופל. את השיר הלחין יחד עם נועם עקרבי.

בספטמבר 2016 זכה אליעד בתואר "זמר השנה" בטקס נבחרי הילדים.

בסוף שנת 2016 הוציא אליעד לאור סינגל נוסף בשם "לנשום" אשר בו שיתף פעולה עם שמעון בוסקילה ושיר זה הוביל את המצעדים במשך שבועות. בנוסף, אליעד כתב את השיר "קרוב אלי", אותו בוסקילה הלחין ואף שר.

אליעד נחום נואם בהפגנת תעשיית התרבות בירושלים, 15 ביוני 2020.
ביולי 2017, בהופעת החימום לבריטני ספירס, חשף את הסינגל החדש "תמיד חלמתי", הסינגל הראשון מתוך אלבומו השלישי. שיר זה הוביל את המצעדים גם כן והגיע למקום ה-5 במצעד השנתי של גלגלצ לשנת תשע"ז.

באוגוסט 2017 אליעד היה שותף להוצאת השיר "רוצה לחיות" של שלומי שבת כאשר הוא זה שכתב את השיר.

בראשית נובמבר 2017 הוציא אליעד סינגל שני בשם "זמן" מתוך אלבומו השלישי, כארבעה חודשים לאחר שפרסם את הסינגל הראשון "תמיד חלמתי".

בראשית פברואר 2018 הוציא אליעד לאור סינגל נוסף בשם "סוף השבוע" מתוך אלבומו השלישי "תמיד חלמתי".

ב-21 במאי 2018 הוציא אליעד סינגל רביעי בשם "שמיים" מתוך אלבומו השלישי. את השיר כתב והלחין אליעד והפיק מוזיקלית נועם עקרבי. יום לפני, השיק את אלבומו השלישי, "תמיד חלמתי", בהופעה בהאנגר 11 בתל אביב. האלבום הגיע למעמד "אלבום פלטינה" לאחר שמכר מעל 40,000 עותקים.

ב-7 בנובמבר 2018 הוציא אליעד שיר נוסף מתוך האלבום בשם "מקום אחר", יחד עם נופר סלמאן והלהקות הצבאיות. השיר יצא בפרויקט "הזמנים עברו מהר..." לכבוד 70 שנה למדינה וללהקות הצבאיות. בסוף השנה, כתב והלחין יחד עם הראל סקעת את השיר "בחיי", אותו שר סקעת.

ב-11 ביוני 2019 הוציא אליעד שיר חדש לאחר שנה של שקט, בשם "מסע", אותו הפיק ג'ורדי. הקליפ לשיר צולם בגאורגיה ונבחר כשיר השנה של גלגלצ לשנת תשע"ט (2019).

במאי 2020 השתתף בתוכנית "לא נפסיק לשיר". ב-25 ביוני 2020 הוציא את השיר "יום הולדת". ב-1 באוקטובר 2020 יצא לאור הסינגל "השקט שלך".

בינואר 2021 הוציא את השיר "בת 28" שכתבו משה בן אברהם, אופק יקותיאל וסתיו שמש. השיר הגיע היישר אל המקום הראשון במצעד השבועי של מדיה פורסט.

ביוני 2021, הוציא את השיר "אל תגלי" בשיתוף עם הראפר Metro the Savage, והכריז כי התחיל לחזור לתחום המשחק.

ב-17 בספטמבר 2021, הוציא גרסת כיסוי לשיר "אחרי כל השנים" של עומר אדם בשפה האנגלית. השיר נקרא "Never Fall", ויצא כחלק מפסקול הסרט "I Love Us", אותו אליעד מבצע.

ב-1 בנובמבר 2021 הוציא סינגל בשם "אין מאושר ממני".

בשנת 2022 הוציא את הסינגל "היפה של השכונה". בספטמבר באותה שונה, הוציא דואט עם קווין רובין בשם "גלגלים".

ב-14 באוגוסט 2023 הוציא את הסינגל "על החולות", שיתוף פעולה עם הזמר שילה בן סעדון. הסינגל הגיע למקום השלישי במצעד השבועי של מדיה פורסט. בספטמבר, השתתף בשיר "מעיפה" מתוך המיני-אלבום זה מרגיש טוב של אורי שוחט. ב-18 בדצמבר, במהלך מלחמת חרבות ברזל הוציא את הסינגל "בסוף עוד ניפגש", שהגיע למקום השני במצעד השבועי של מדיה פורסט.

ב-8 בינואר 2024 הוציא את הסינגל "להיות כאן ילד" גרסת כיסוי לשיר פסטיגל מוכר, כחלק מקמפיין שעשה לחברת "אסם". ב-22 בינואר הוציא את הסינגל "ביום שאחרי" יחד עם ערן יוסף ושגב.

**כמנחה**

בספטמבר 2020 הנחה נחום את מצעד זוכי פרס וראייטי. בנוסף, הופיע עם השיר "מסע" יחד עם ישראל כסיף ומקהלתו "קול המלאכים" כאשר נודע כי זכו.

דיסקוגרפיה
----------

 ערך מורחב – **דיסקוגרפיה של אליעד נחום**  

### אלבומי אולפן

* 2015: סימן
* 2016: אור
* 2018: תמיד חלמתי
* 2021: מסע
* 2023: בין עולמות

### עם טריפל

* 2013: *Ready, Set, Pop*

חיים אישיים
-----------

משנת 2018 נמצא בזוגיות עם נווה אליצדק. ב-1 בספטמבר 2022 השניים התחתנו.

קישורים חיצוניים
----------------

ויקישיתוף מדיה וקבצים בנושא **אליעד נחום** בוויקישיתוף
* 

* אתר האינטרנט הרשמי של אליעד נחום
* אליעד נחום, ברשת החברתית פייסבוק

* אליעד נחום, ברשת החברתית אינסטגרם

* אליעד נחום, סרטונים בערוץ היוטיוב

* אליעד נחום, במיזם "אישים" לתיעוד היצירה הישראלית

* אליעד נחום, במסד הנתונים הקולנועיים IMDb (באנגלית)

* אליעד נחום, באתר שירונט

* אליעד נחום, באתר אייטונס (באנגלית)

* אליעד נחום, באתר ספוטיפיי

* אליעד נחום, באתר דיזר

* אליעד נחום, באתר Yandex.Music (ברוסית)

* אליעד נחום, באתר Genius

* אליעד נחום, דף שער בספרייה הלאומית
* עמית הרשקוביץ, ‏"מגיל שש אני עם אנשים בני ארבעים", באתר ‏מאקו‏, 14 ביולי 2015
* טלי קיים‏, "אם היית אומרת לי שאהיה פריצת השנה לא הייתי מאמין לך", באתר וואלה!‏, 18 באוגוסט 2015
* טל מזרחי, במגרש של הקלידים: אליעד נחום חשוף מאי פעם, באתר nrg‏, 7 בספטמבר 2016
* עמי פרידמן, אליעד נחום: "אשמח לפרק איחוד של 'שמש'", באתר ynet, 21 בספטמבר 2016
* עמי פרידמן, אליעד: "הרגשתי שרואים בי בובה על חוט", באתר ynet, 29 באוגוסט 2017
* שגיא בן נון‏, אליעד: "מפחיד אותי מאוד שאזדקן בחוסר כבוד", באתר וואלה!‏, 04 בינואר 2018
* אורלי מירקין, ‏אליעד נחום עדיין גר עם ההורים: "אני מפחד מתל אביב", באתר ‏מאקו‏, 18 באוקטובר 2015
* רותי שילוני, ‏מהילד ב"שמש" לאלבום שבדרך, באתר ‏מאקו‏, 25 בנובמבר 2017

הערות שוליים
------------

1. ↑  גלגלצ, הערוץ הרשמי, אליעד - Shape Of You Mega Mashup (לייב באולפן גלגלצ), ‏3 במרץ 2017
2. ↑  הדס בשן, יש חדש תחת השמש, באתר Xnet‏, 22 במאי 2011
3. ↑  פנו מקום לג'סטין הישראלי: TripL ואליעד משיקים אלבום
4. ↑  אתר למנויים בלבד דפנה ארד, אליעד נחום ("מתוק כשמרלי") ייצג את ישראל בטקס MTV אירופה, באתר הארץ, 16 באוקטובר 2015
5. ↑  לא נראה שמר לו יותר, באתר ‏מאקו‏, 4 ביולי 2016
6. ↑  המצעד השבועי, שבוע 18, 2016, באתר מדיה פורסט ישראל
7. ↑  המצעד הישראלי ה-30
8. ↑  וואלה! תרבות‏, המצעד הישראלי השנתי של גלגלצ ו-וואלה! NEWS, באתר וואלה!‏, 19 בספטמבר 2017
9. ↑  דף הפייסבוק הרשמי של אליעד, ELIAD - אליעד, באתר www.facebook.com
10. ↑  OfficialEliad (2017-11-12), *אליעד - זמן | Eliad - Time | Official Video*, נבדק ב-2017-11-20
11. ↑  מאחורי הקלעים של השלג: השיר החדש של אליעד, באתר וואלה!‏, 11 בפברואר 2018
12. ↑  וואלה! תרבות‏, אליעד השיק את אלבומו אתמול: קבלו הצצה לביצוע מהמופע, באתר וואלה!‏, 21 במאי 2018
13. ↑  לחיקוי המדהים הזה ליאור נרקיס לא ציפה, באתר ‏מאקו‏, 12 במאי 2020
14. ↑  אליעד - יום הולדת, באתר ‏מאקו‏, 25 ביוני 2020
15. ↑  "זו רק תקופה, אני יודע שהכול יעבור": השיר החדש של אליעד, באתר וואלה!‏, 1 באוקטובר 2020
16. ↑  רן בוקר, אליעד: "חוזר בכל הכוח לתחום המשחק", באתר ynet, 8 ביוני 2021
17. ↑  וואלה! תרבות‏, אליעד על מות זבולון מושיאשווילי: "קשה לי עד עכשיו לעכל את זה. אני בוכה על זה לא מעט", באתר וואלה!‏, 16 באוגוסט 2023
18. ↑  המצעד השבועי של מדיה פורסט, באתר מדיה פורסט, ‏20-26 באוגוסט 2023
19. ↑  אורי שוחט ואליעד מעיפה – המילים המשעממות הופכות לצירוף רענן ומדליק, באתר יוסמיוזיק, ‏20 בספטמבר 2023
20. ↑  דורית אסרף מזרחי, "בסוף עוד ניפגש בגלגול הבא": שיר המלחמה של אליעד, באתר כאן – תאגיד השידור הישראלי, 18 בדצמבר 2023
21. ↑  המצעד השבועי של מדיה פורסט, באתר מדיה פורסט, ‏31 בדצמבר 2023
22. ↑  גיל משעלי, ‏פרסום ראשון: הפרויקט המסקרן של אליעד נחום, באתר ‏מאקו‏, 21 בדצמבר 2023
23. ↑  רינת קרמר יבלינוביץ, ‏"ביום שאחרי": אליעד בשיר על הרגעים שאחרי המלחמה, באתר "סרוגים", 22 בינואר 2024
24. ↑  בר זגה, אין מאושר ממנו: אליעד נחום התחתן, באתר ynet, 1 בספטמבר 2022

|  |  |  |
| --- | --- | --- |
| **הקודם**:**2015: נדב גדג'** | **פרס נבחרי הילדים לזמר השנה**  **2016–2017: אליעד נחום**  | **הבא**:**–** |

|  |  |  |
| --- | --- | --- |
| **הקודם**:**–** | **פרסי נבחרי השנה של פרוגי – זמר השנה** **2015-2016: אליעד** | **הבא**:**2017–2018: עומר אדם** |

| אליעד נחום |
| --- |
| דיסקוגרפיה |
| אלבומי אולפן | סימן • אור • תמיד חלמתי • מסע • בין עולמות |
| ערכים קשורים | NMC • שמש |

| אליעד נחום - סינגלים |
| --- |
| סימן | "סימן" • "מקלט" • "חופשי" • "אחרון הימים" • "מתוק כשמרלי" |
| אור | "אור" • "רוחות" • "אם ניגע" • "מיאמי" • "נוסע" |
| תמיד חלמתי | "לנשום" • "תמיד חלמתי" • "זמן" • "סוף השבוע" • "שמיים" • "מקום אחר" |
| מסע | "מסע" • "איפה את" • "מורידים את הירח" • "יום הולדת" • "השקט שלך" • "בת 28" • "אל תגלי" • "Never Fall" • "אין מאושר ממני" |
| סינגלים אחרים | "רוץ קדימה ילד" • "Cure the Corona" |

| פרס המוזיקה של MTV אירופה למופע הישראלי הטוב ביותר |
| --- |
| 

|  |
| --- |
| שירי מימון (2008) • נינט טייב (2009) • עברי לידר (2010) • TYP‏ (2011) • נינט טייב (2012) • האולטראס (2013) • טריפל בהשתתפות מיטל דה רזון (2014) • אליעד (2015) • האולטראס (2016) • נועה קירל (2017) • נועה קירל (2018) • נועה קירל (2020) • נועה קירל (2021) • נועה קירל (2022) |

 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007601744705171
* VIAF: 20148035581187970229
* WorldCat: viaf-20148035581187970229

 |